open-index/open-wikipedia-markdown huggingface dataset:
எஸ். பாலகிருஷ்ணன் (இசையமைப்பாளர்)

**ச. பாலகிருஷ்ணன்** (*S. Balakrishnan* ) (8 நவம்பர் 1948 - 17 ஜனவரி 2019) ஓர் இந்தியத் திரைப்பட இசையமைப்பாளரும், இசை இயக்குநரும் ஆவார். இவர் முக்கியமாக மலையாளத் திரையுலகில் பணியாற்றினார். இரட்டை இயக்குனர்கள் சித்திக்-லாலுடனான தொடர்புக்காக மிகவும் பிரபலமான இவர், 1980களின் பிற்பகுதியிலும் 1990களின் முற்பகுதியிலும் பல பிரபலமான பாடல்களுக்கு இசையமைத்திருந்தார்.

## சுயசரிதை
ச. பாலகிருஷ்ணன் கேரளாவின் பாலக்காடு மாவட்டத்தில் சிட்லஞ்சேரியில் சங்கரையா ஐயர் – ராஜம்மாள் தம்பதியருக்கு பிறந்தார். கோயம்புத்தூரில் பொருளாதார வரலாற்றில் இளங்கலை பட்டம் பெற்ற பின்னர் சென்னை சென்று திரைப்படங்களில் பணியாற்றத் தொடங்கினார். 1975ஆம் ஆண்டில் இலண்டன் திரினிட்டி கல்லூரி நடத்திய மேற்கத்திய இசைப் போட்டியில் கலந்து கொண்டு சிறந்த மாணவர் விருதைப் பெற்றார்.

1975 ஆம் ஆண்டில் குணா சிங், இராஜன்–நாகேந்திரா ஆகியோரிடம் உதவி இசை இயக்குநராக தனது இசை வாழ்க்கையைத் தொடங்கினார். இளையராஜா போன்ற பிரபல இசை இயக்குனர்களுக்காக மேற்கத்திய கருவியான ரெக்கார்டரையும், மேற்கத்திய புல்லாங்குழலையும் வாசித்தார்.

இயக்குநரும் தயாரிப்பாளருமான பாசிலின் ஆலோசனையின் கீழ், 1980களின் பிற்பகுதியில் சித்திக்-லாலின் நகைச்சுவைத் திரைப்படமான *ராம்ஜி ராவ் ஸ்பீக்கிங்* (1989) என்ற படத்தில் இவரது திரையிசை வாழ்க்கை தொடங்கியது. இந்த படத்தின் பாடல்கள் குறிப்பிடத்தக்க வெற்றியைப் பெற்றன. இது பாலகிருஷ்ணனின் வழியை எளிதாக்கியது. சித்திக்-லாலின் *வியட்நாம் காலனி* (1992) வரை அவர்களின் அனைத்து படங்களிலும் பணிபுரிந்தார். சித்திக்-லாலுடன் நான்கு படங்கள் உட்பட 14 படங்களுக்கு இசையமைத்தார். *கிலுக்கம்பேட்டி* (1991), *கிருஹபிரவேசம்* (1992), *இஷ்டமானு நூறு வட்டம்* (1996) ஆகிய படங்கள் இவரது குறிப்பிடத்தகுந்த பிற படங்களாகும்.

*வியட்நாம் காலனி*க்குப் பிறகு, ஒரு இடைவெளி எடுத்துக்கொண்டு ஒரு சில படங்களுக்கு மட்டுமே இசையமைத்து வந்தார். ஈஸ்ட் கோஸ்ட் விஜயனின் 2011இல் வெளிவந்த *மொஹபத்* என்ற இசை காதல் படத்தின் மூலம் மீண்டும் திரும்ப வந்தார். ஏ. ஆர். ரகுமான் நிறுவிய இசை நிறுவனமான கே. எம். மியூசிக் கன்சர்வேட்டரியில் ரெக்கார்டர், மேற்கத்திய புல்லாங்குழலுக்கான ஆசிரியராகப் பணியாற்றினார்.

## இறப்பு
புற்றுநோயுடன் நீண்ட காலம் இருந்த பிறகு , சென்னையிலுள்ள தனது வீட்டில் 2019 ஜனவரி 17 அன்று காலமானார். 70 வயதான இவருக்கு மனைவி இராஜலட்சுமியும், ஸ்ரீவத்சன், விமல் சங்கர் என்ற இரண்டு மகன்கள் இருக்கின்றனர்.

## மேற்கோள்கள்

* S. Balakrishnan touch again. *[[மலையாள மனோரமா]]*. (In மலையாளம்). Retrieved 2011-02-06.
* S. Balakrishnan - MMDB profile. Malayalam Movie Database. Retrieved 2011-02-06.
## வெளி இணைப்புகள்
* 
* List of songs at the Malayalam Movie & Music Database

பகுப்பு:தமிழ்த் திரைப்பட இசையமைப்பாளர்கள்
பகுப்பு:2019 இறப்புகள்
பகுப்பு:1948 பிறப்புகள்
பகுப்பு:பாலக்காடு மாவட்ட மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:மலையாளத் திரைப்பட இசையமைப்பாளர்கள்
நிக்கி தம்போலி

**நிக்கி தம்போலி** (*Nikki Tamboli*) (பிறப்பு: ஆகஸ்ட் 21, 1996) ஓர் இந்திய நடிகையாவார். இவர் திரைப்படங்களிலும்  தொலைக்காட்சிகளிலும் பணிபுரிகிறார். தமிழில் காஞ்சனா 3 படத்தில் நடித்ததற்காக இவர் அறியப்படுகிறார். 2020ஆம் ஆண்டில், இவர் திரைப்பட நடிகர் சல்மான் கான் வழங்கிய பிக் பாஸ் என்ற இந்தி நிகழ்ச்சியின் பதினான்காவது பருவத்தில் பங்கேற்று இரண்டாவது இடத்தைப் பெற்றார். 2021ஆம் ஆண்டில் இவர் சண்டை அடிப்படையிலான உண்மைநிலை நிகழ்ச்சியான *பியர் பேக்டர்: கத்ரான் கே கிலாடி* பருவம் 11இல் பங்கேற்றார். ஆனால் முதல் வாரத்திலேயே வெளியேற்றப்பட்டார் (13 வது இடம்).

## ஆரம்ப கால வாழ்க்கை
தம்போலி 1996 ஆகஸ்ட் 21 அன்று இந்தியாவின் மகாராஷ்டிராவின் அவுரங்காபாத்தில் பிறந்தார்.

தம்போலி ஒரு விளம்பர மாதிரி நடிகையாக தனது வாழ்க்கையைத் தொடங்கினார். பின்னர் *சீக்கட்டி காடிலோ சித்தகோட்டு* என்ற  தெலுங்கு திகில் நகைச்சுவை படத்தில் பூஜா என்ற வேடத்தில் இந்திய திரைப்படத் துறையில் அறிமுகமானார். பின்னர், இவர் நடிகர் ராகவா லாரன்ஸின் தமிழ் அதிரடி திகில் படமான காஞ்சனா 3 இல் திவ்யாவாக நடித்தார்.

"திப்பாரா மீசம்" (தெலுங்கு) என்ற தனது மூன்றாவது படத்தில், இதில் இவர் மௌனிகாவாக நடித்தார். 2020 ஆம் ஆண்டில், பிக் பாஸ் என்ற இந்தி உண்மைநிலை நிகழ்ச்சியின் பதினான்காவது பருவத்தின் ஒரு போட்டியாளராக நுழைந்தார். இதில் இவர் இரண்டாவது வெற்றியாளாராக முடித்தார். 2021ஆம் ஆண்டில், உண்மை நிலை தொலைக்காட்சி நிகழ்ச்சியான *பியர் பேக்டர்: கத்ரான் கே கில்லாடி* 11இல் பங்கேற்றார். இது கேப் டவுனில் படமாக்கப்பட்டது. இந்நிகழ்ச்சியிலிருந்து முதல் வாரத்திலேயே (13 வது இடத்தில்) வெளியேற்றப்பட்டார்.

## மேற்கோள்கள்

## வெளி இணைப்புகள்

*
*

பகுப்பு:இந்தித் திரைப்பட நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:வாழும் மக்கள்
பகுப்பு:1996 பிறப்புகள்
பானர்ஜி (நடிகர்)

**பானர்ஜி** (*Banerjee*) (பிறப்பு **மகந்தி வேணு பானர்ஜி** ) ஓர் இந்திய நடிகராவார். இவர் முதன்மையாக தெலுங்குத் திரைப்படங்களில் பணியாற்றுகிறார். திரைப்படங்களில் 40 ஆண்டுகளுக்கும் மேலான அனுபவம் கொண்ட இவர் உதவி இயக்குநராக தனது வாழ்க்கையைத் தொடங்கினார். பல படங்களில் இவர் நாயகனுக்கு எதிரியாகவும் துணை வேடங்களிலும் நடித்துள்ளார்.

## ஆரம்ப கால வாழ்க்கை
இவர், விசயவாடாவின் கவர்னர்பேட்டையில் பிறந்தார். கொண்டப்பள்ளி கோட்டீசுவரம்மா நடத்திவந்த மாண்டிசோரி குழந்தைகள் பள்ளியில் படித்தார். இவரின் தந்தை தகவல் மற்றும் ஒளிபரப்பு அமைச்சகத்தில் ஓர் அதிகாரியாக இருந்தார். அவர் தில்லிக்கு மாற்றப்பட்டதால், இவரும் தில்லியில் சிறிது காலம் தங்கினார். குண்டூரில் உள்ள ஏ.சி கல்லூரியில் இடைநிலைக் கல்வியை முடித்தார். அதன் பிறகு சென்னையில் விடுதி மேலாண்மையில் பட்டம் பெற்றார். பின்னர், இளங்கலை பட்டத்தையும் முடித்தார். பின்னர் விஜயநகரத்தில் உள்ள ஒரு நிறுவனத்தில் கிளை மேலாளராக பணியாற்றினார். இவருக்கு சென்னையில் வசிக்கும் ஒரு மூத்த சகோதரி உள்ளார். இவர் தனது மனைவி மற்றும் மகளுடன் ஐதராபாத்தில் வசித்து வருகிறார்.

## தொழில்
இவர் ஆரம்பத்தில் உ. விசுவேசுவர ராவ் என்பவருடன் படங்களில் பணியாற்றத் தொடங்கினார்.

## மேற்கோள்கள்

## வெளி இணைப்புகள்
*

பகுப்பு:கிருஷ்ணா மாவட்ட மக்கள்
பகுப்பு:தெலுங்குத் திரைப்பட நடிகர்கள்
பி. ஏ. தாமஸ்

**பி. ஏ. தாமஸ்** (*P. A. Thomas*) ஓர் இந்திய திரைப்பட இயக்குநரும், தயாரிப்பாளரும், திரைக்கதை எழுத்தாளரும், நாடகக் கலைஞரும்,மலையாளத் திரைப்படங்களில் நடிக்கும் நடிகரும் ஆவார். இவர் 15க்கும் மேற்பட்ட திரைப்படங்களை இயக்கியுள்ளார். மேலும், 1960கள்-1970களில் 11 திரைப்படங்களைத் தயாரித்திருந்தார். சுமார் 20 திரைப்படங்களில் நடித்தும் உள்ளார். *ஓரல் கூடி கல்லனாயி* (1964), *குடும்பினி* (1964), *போர்ட்டர் குஞ்சலி* (1965), *ஸ்டேஷன் மாஸ்டர்* (1967), *தாமஸ்லீஹா* (1975) போன்றவை இவர் தயாரித்த பிரபலமான திரைப்படங்கள் ஆகும். இவரது திரைப்படங்கள் அனைத்தும் அந்தக் காலத்தின் சமகால சமூகப் பிரச்சினைகளைக் கையாண்டன.

## தனிப்பட்ட வாழ்க்கை
இவர், கேரளாவில் புத்தானங்கடி குடும்பத்தில் ஆபிரகாம் -மரியம்மா தம்பதியினருக்கு 22 மார்ச் 1922 அன்று ஞாரக்கலில் பிறந்தார். இடைநிலை படிப்பில் தேர்ச்சி பெற்ற பிறகு, இவர் ஒரு நடிகராக தொழில்முறை நாடக குழுவில் நுழைந்தார். பின்னர் தனது சொந்த  நாடகக் குழுவை உருவாக்கி கேரளாவிலும் இந்தியாவின் பிற பகுதிகளிலும் பல நாடகங்களை வழங்கினார். சிறீ ராமா நாயுடு இயக்கத்தில் 1950 ஆம் ஆண்டு வெளிவந்த "பிரசன்னா" என்ற திரைப்படத்தில் இவருக்கு ஒரு பாத்திரம் வழங்கப்பட்டது. அடுத்த ஆண்டு 1951ஆம் ஆண்டில்  ஜி. விசுவநாத் இயக்கிய "வனமாலா" படத்தின் நாயகனார். 1951இல் வெளியான *"*வனமாலா" மலையாளத்தின் முதல் கட்டை அடிப்படையாகக் கொண்ட படமாகும். பின்னர் இவர் திரைப்படங்களை இயக்கவும் ஆரம்பித்தார் . மலையாளத்தில் பல வெற்றிகரமான படங்களை இயக்கியுள்ளார். இவர் இயக்கிய பல படங்களின் தயாரிப்பாளராகவும் இருந்தார். இவர் திரேசியா என்பவரை மணந்தார். இத்தம்பதியினருக்கு 3 குழந்தைகள் இருந்தன.

## மேற்கோள்கள்

## வெளி இணைப்புகள்
*

பகுப்பு:1922 பிறப்புகள்
பகுப்பு:வாழும் மக்கள்
பகுப்பு:மலையாளத் திரைப்பட நடிகர்கள்
பகுப்பு:மலையாளத் திரைப்படத் தயாரிப்பாளர்கள்
பகுப்பு:மலையாளத் திரைப்பட இயக்குநர்கள்
பிரவீண் (நடிகர்)

**பிரவீன்** (*Praveen*) தெலுங்குத் திரைப்படங்களில் நடித்து வரும் ஓர் நடிகராவார். *பிரேம கதா சித்ரம்*, *சம்போ சிவன் சம்போ*, *ராம ராம கிருஷ்ண கிருஷ்ணா*, *மிரப்பகாயி*, *கார்த்திகேயா* , *பலே பலே மகாடிவோய்* போன்ற திரைப்படங்களில் நகைச்சுவை வேடங்களில் நடித்து பிரபலமானவர்.

## ஆரம்ப கால வாழ்க்கை
ஆந்திரப் பிரதேசத்தின் கிழக்கு கோதாவரி மாவட்டத்தின் அந்தர்வேதி பகுதியைச் சேர்ந்த பிரவீண் பொருளியலில் முதுகலை பட்டம் பெற்றுள்ளார்.

## தொழில்
இயக்குநர் ஸ்ரீகாந்த் அடலா இயக்கிய தெலுங்குத் திரைப்படமான *கொத்த பங்காரு லோகம்* (2008) என்ற திரைப்படத்தில் நகைச்சுவை நடிகராக அறிமுகமானார். இப்படத்தில் வருண் சந்தேஷ், சுவேதா பாசு பிரசாத், பிரகாஷ் ராஜ், ராவ் ரமேஷ் போன்ற நடிகர்கள் நடித்திருந்தனர். இந்த படம் இரண்டு நந்தி விருதுகளை வென்றது .

பிரவீண், *ரவுடி பெலோ*, *அல்லுடு சீனு*, *மொசகல்லகு மொசகாடு*, *ஊப்ரி* (தமிழில் தோழா ) போன்ற படங்களில் நகைச்சுவை வேடங்களில் நடித்துள்ளார்.

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகர்கள்
பகுப்பு:1980 பிறப்புகள்
பகுப்பு:தெலுங்கு மக்கள்
பகுப்பு:தெலுங்கு நகைச்சுவையாளர்கள்
பகுப்பு:வாழும் மக்கள்
நிக்கோபார் சிட்டுப்பருந்து

**நிக்கோபார் சிட்டுப்பருந்து** (*sparrow hawk*) *அசிப்டெர் பட்லெரி* சிற்றினம் கொன்றுண்ணிப் பறவை குடும்பமான அக்சிபிட்ரிடேயினைச் சார்ந்தது. இது நிக்கோபார் தீவுகளில் மட்டுமே காணக்கூடிய அகணிய உயிரியாகும். இந்தியா இரண்டு துணை இனங்கள் உள்ளன. இவை அந்தமான் நிக்கோபார் தீவுக்கூட்டத்தின் வடக்கே கார் நிக்கோபாரில் காணப்படுகிறது*. அ. ப. அப்சோலெடசு*, நிக்கோபாரின் மையப் பகுதியான கச்சல் மற்றும் கமோர்டா தீவுகளில் காணப்படுகிறது. பெரிய நிக்கோபார் தீவிலிருந்து பெறப்பட்ட அருங்காட்சியக மாதிரி பின்னர் தவறாக அடையாளம் காணப்பட்ட சின்ன வல்லூறு என்று கண்டறியப்பட்டது.

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ்நில காடுகள் ஆகும். இது வாழிடம் இழப்பால் அச்சுறுத்தப்படுகிறது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:நிக்கோபார் தீவுப் பறவைகள்
பகுப்பு:இந்திய அகணிய உயிரிகள்
அர்ஜுன் சாண்டி

thumb|ஒலிப்பதிவுக் கூடத்தில் அர்ஜுன் சாண்டி
**அர்ஜுன் சாண்டி** (*Arjun Chandy*) என்பவர் டெக்சாசின் டல்லாசைச் சேர்ந்த இந்திய அமெரிக்க  பாடகர், குரல் குழு பயிற்சியாளர் ஆவார்.

## தொழில்
சாண்டி இசைக் கலைஞர்களின் குடும்பத்தைச் சேர்ந்தவர். இவரது குழந்தைப் பருவ காலங்கள் இந்திய பாரம்பரிய இசையில் மூழ்கியிருந்தன. டல்லாசில் தனது குரல் அரங்கேற்றத்தை முடித்த இவருடன், மிருதங்கத்துக்கு பூவளூர் ஸ்ரீஜியும், கடத்தில்  ரமண இந்திரகுமாரும் இருந்தனர். இவர் தனது பள்ளி நாட்களில், இசையை படிக்கக கற்றுக் கொண்டார், இசைத் தத்துவத்தை படித்தார், பள்ளியின் பாடகர் குழுவில் இணைந்தார். அது இவர்  மேற்கத்திய பாரம்பரிய இசையைப் புரிந்துகொள்ள உதவியது. அவருக்கு 14 வயதாக இருந்தபோது, நடுநிலைப்பள்ளியில்  நால்வர் குழுவில் பாட ஆரம்பித்தார்.

15 வயதில், ஜாஸ் இசை உலகில் ஈடுபட்ட பிறகு, இவர் தொழில் ரீதியாக பணிபுரியத் தொடங்கினார்.  ஏ. ஆர். ரகுமான் இவரை 2013 ஆம் ஆண்டின் இறுதியில் சென்னைக்கு அழைத்தபோது "நாஃப்ஸ்-தி பேண்ட்"  இசைக்குவில் இருந்தார். சாண்டி தற்போது அந்த இசைக்குழுவின் இயக்குநராகவும் நடத்துனராகவும் உள்ளார்.  அந்த இசைக்குழுவைப் பயிற்றுவிப்பதற்காக 2013 ஆம் ஆண்டு ஒரு ஆண்டு செலவிட்டார்.

## குறிப்புகள்
 

பகுப்பு:வாழும் மக்கள்
பகுப்பு:சென்னைப் பாடகர்கள்
பச்சை என்கிற காத்து

**பச்சை என்கிற காத்து** (*Pachai Engira Kaathu*) என்பது 2012 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும்.  புதுமுகம் கீரா இயக்கிய இப்படத்தில் வாசகர், தேவதை, துருவன் ஆகியோர் நடித்துள்ளனர். படத்தில் நடித்த நடிகர்களில் பெரும்பாலோர் புதுமுகங்களாவர்.

## நடிகர்கள்
* பச்சையாக வாசகர்
* தமிழ்செல்வியாக தேவதை
* நவாத்தாக துருவன்
* முரா
* அப்புகுட்டி சரவணன்

## வெளியீடு
படத்தின் இறுதிகட்டத்தை விமர்சிக்கும் அதே வேளையில் படத்தின் முதல் பாதியையும் இசையையும் *[[தினமலர்|தினமலரின் ஒரு விமர்சகர் பாராட்டினார்.]]*  படத்தின் இரண்டாம் பாதியை விமர்சிக்கும் அதே வேளையில் படத்தின் ஒளிப்பதிவு மற்றும் இசையை *[[ஆனந்த விகடன்|விகடன் பாராட்டியது]]*  படம் வணிக ரீதியாக வெற்றியை ஈட்டவில்லை.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2012 தமிழ்த் திரைப்படங்கள்
வடிதட்டு

**வடிதட்டு** அல்லது சிப்பில் அல்லது சிப்பில்தட்டு எனப்படுவது சோற்றுப்பானையில் இருந்து மீதமுள்ள கஞ்சியை வடிக்கப் பயன்படும் துளைகள் கொண்ட ஒரு வகைத் தட்டு. 

## வடிவம்

தட்டின் நடுவில் சற்று குழிவாகவும், கஞ்சியை வடிக்க தட்டின் பாதிப் பரப்பில் மட்டும் துளைகளையும் கொண்டிருக்கும்.

## பொருள்

இது பெரும்பாலும் உலோகத்தால் (அலுமினியம், துருவேறாத எஃகு) செய்யப்பட்டிருக்கும். எனினும் தமிழ் நாட்டில் சில இடங்களில் மண்ணாலான வடிதட்டும் பயன்படுத்தப்படுகிறது. 

## மேற்கோள்கள்

## வெளி இணைப்புகள்

பகுப்பு:சமையல் கருவிகள்
சைமன் கே. கிங்

**சைமன் கே. கிங்** (*Simon K. King*) என்பவர் ஓர் இந்திய திரைப்பட இசையமைப்பாளர் ஆவார். இவர்  சசியின் *[[ஐந்து ஐந்து ஐந்து (திரைப்படம்)|ஐந்து ஐந்து ஐந்து]]* (2013) படத்தின் வழியாக  அறிமுகமானார். மேலும்  சத்யா திரைப்படத்தின் "யவ்வானா" என்ற பாடலுக்காகவும், *[[கொலைகாரன்]]* படத்தின் பின்னணி இசைக்காகவும் நன்கு அறியப்பட்டார்.

## தொழில்
சைமன் கே. கிங்  மின் பொறியியலில் பட்டப்படிப்பை மேற்கொண்டபோது  கீபோர்டு புரோகிராமராக தனது இசை வாழ்க்கையைத் தொடங்கினார். பின்னர் இவர் இசையமைத்தலில் தனது ஆர்வத்தை வளர்த்துக் கொண்டார். அப்போதிருந்து இவர் விளம்பரங்களுக்கான  இசையமைக்கத் தொடங்கினார். அப்போது இவர் பல்வேறு வணிகப் பொருட்களுக்காக 300 க்கும் மேற்பட்ட விளம்பர இசையமைப்புகளில் பணிபுரிந்தார். அதே நேரத்தில் இவர் தமிழ், இந்தி, தெலுங்கு, கன்னடம், மலையாளத் திரைப்படத் துறைகளில் பல இசை இயக்குநர்களுக்கு சுயாதின இசை தயாரிப்பாளராக பணியாற்றினார்.

## இசைத்தொகுப்பு தரவுத்திரட்டு

## குறிப்புகள்
 

## வெளி இணைப்புகள்

* 

பகுப்பு:1986 பிறப்புகள்
பகுப்பு:தமிழிசைக் கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
நாதன் மகால்

**நாதன் மகால்** (*Nadan Mahal*) என்பது முகலாயப் பேரரசர் அக்பர் ஆட்சியின் போது  இருந்த ஒரு துறவியும் லக்னோவின் முதல் ஆளுநருமான சேக் இப்ராகிம் சிசுட்டியின் கல்லறையாகும்.  வடஇந்தியாவில் உத்தரப்பிரதே மாநிலத்தின் தலைநகரமாக விளங்கும் லக்னோ நகரில் இக்கல்லறை அமைந்துள்ளது. லக்னோ 16 ஆம் நூற்றாண்டிலிருந்து முகலாயப் பேரரசின் ஒரு பகுதியாக இருந்தபோதிலும் 18 ஆம் நூற்றாண்டின் பிற்பகுதியில் அவாத்தின் முசுலீம் நவாப்கள் நகரத்தை தங்கள் தலைநகராக மாற்றியுள்ளனர்.
 
விடுதலையின் கல்லறை என்ற பெயராலும் இக்கல்லறை அடையாளப்படுத்தப்படுகிறது.  நாதன் மகாலும் அவுரங்கசீப்பால் கட்டப்பட்ட ஆலம்கீர் பள்ளிவாசலும் லக்னோ நகரிலுள்ள மிகப்பழமையான நினைவுச் சின்னங்களாக கருதப்படுகின்றன. 
## மேற்கோள்கள்

பகுப்பு:லக்னோ
பகுப்பு:கல்லறைகள்
பி. ஆர். சிவா

**பி. ஆர். சிவா** (*P. R. Siva*) என்பவர் புதுச்சேரி ஒன்றிய சட்டப் பேரவையின் சுயேச்சை சட்டமன்ற உறுப்பினர் ஆவார். இவர் புதுச்சேரி காரைக்கால் மாவட்டத்தில் உள்ள திருநள்ளாறு சட்டமன்றத் தொகுதியிலிருந்து புதுச்சேரி சட்டப் பேரவை உறுப்பினராகத் தேர்ந்தெடுக்கப்பட்டார். இவர் 2021-இல் நடைபெற்ற புதுச்சேரி சட்டப் பேரவைத் தேர்தலில் பாரதிய ஜனதா கட்சி வேட்பாளரான எஸ் ராஜசேகரனை 1,380 வாக்குகள் வித்தியாசத்தில் தோற்கடித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:புதுச்சேரி சட்டமன்ற உறுப்பினர்கள்
ஜார்ஜ் லேடிமர் பேட்சு

**ஜார்ஜ் லேடிமர் பேட்சு** (George Latimer Bates)(மார்ச் 21, 1863, அபிங்டன், இலினொய், அமெரிக்க ஐக்கிய நாடுகள்- ஜனவரி 31, 1940 செம்ஸ்ஃபோர்ட் ஐக்கிய இராச்சியம்), எல்எல். டி., எம்பிஓயு என்பவர் அமெரிக்க இயற்கை ஆர்வலர் ஆவார்.

பேட்சு காலேசுபர்கில் உள்ள நாக்சு கல்லூரி, மற்றும் சிகாகோ தியோலோஜிகல் செமினரில் கல்வி பயின்றார். இவர் 1895ல் மேற்கு ஆப்பிரிக்கா சென்று தென்கிழக்கே கமரூனில் வாழ்ந்தார். அங்குப் பண்ணை ஒன்றினை நிர்வகித்து வந்தார். இவர் தனது பயணங்களின் போது சேகரித்த இயற்கை வரலாற்று மாதிரிகளை இலண்டனில் உள்ள இயற்கை வரலாற்று அருங்காட்சியகத்திற்கு அனுப்பினார்.

1928இல் பேட்சு இங்கிலாந்துக்குச் சென்றார். அங்கு இவர் *மேற்கு ஆப்ரிக்காவின் பறவைகள் கையேடு* எனும் புத்தகத்தினை எழுதினார் (1930). இவர் அரபு மொழியைக் கற்றபின் 1934இல் அரேபியாவுக்குச் சென்று அரேபியாவின் பறவையியல் நூலைப் படித்தார். இவர் நூலாக அரபியேப் பறவைகள் குறித்து வெளியிட முடியவில்லை என்றாலும் அராபிய பறவைகள் பலவற்றை ஆவணப்படுத்தினார். இவரின் வெளியிடப்படாத *அரேபியாவின் பறவைகள்* பற்றிய கையெழுத்துப் பிரதியானது ரிச்சர்ட் மெனெர்ட்ஜேகனால் பயன்படுத்தப்பட்டது.

## புகழ்
ஆப்பிரிக்கப் பாம்பின் ஒரு வகைக்கு, *ராம்னோபிசு பேட்சி* என இவரது நினைவாக பெயரிடப்பட்டது. மூன்று வகையான ஆப்பிரிக்க நீர்நில வாழ்வன வான *ஆசுடிலோசுடெர்னசு* *பேட்சி*, *பெரைரைனோபட்ராச்சசு பேட்சி*, மற்றும் நெக்டோஃப்ரைன் பேட்சி உள்ளிட்ட இருபது பறவைகள் மற்றும் நான்கு பாலூட்டிகள் இவரது நினைவாகப் பெயரிடப்பட்டுள்ளன.

## மேற்கோள்கள்


## ஆதாரங்கள்
*Obituary. *Ibis* **1940**: 343–348.
*Warr FE (1996). *Manuscripts and Drawings in the ornithology and Rotschild libraries of The Natural History Museum at Tring*. BOC.

பகுப்பு:1940 இறப்புகள்
பகுப்பு:1863 பிறப்புகள்
பகுப்பு:விலங்கியலாளர்கள்
தீ. கு. நரேந்திரன்

**தீகே குருப்பதே நரேந்திரன்** (*T. C. Narendran*)(24 பிப்ரவரி 1944 - 31 டிசம்பர் 2013) என்பவர் இந்தியப் பூச்சியியல் வல்லுநர் ஆவார். இவர் ஒட்டுண்ணி குளவிகள் வகைப்பாட்டியல் வல்லுநர் ஆவார். இக்குளவிகள்  பெருங்குடும்பம் கெலாசிடோயிடியாவினைச் (கைமனாப்பிடிரா) சார்ந்தது. 
thumb
நரேந்திரன் ஜானகியம்மாள் தேசிய வகைப்பாட்டியலுக்கான தேசிய விருதினை 2004ஆம் ஆண்டு பெற்றார். பெங்களூரில் உள்ள இந்திய அறிவியல் கழகம் (IASc) மற்றும் சென்னையில் உள்ள இந்தியப் பூச்சியியல் கழகத்தின் உறுப்பினராக இருந்தார்.

இவரது பெரும்பாலான ஆய்வு வெளியீடுகள் கிழக்கத்திய கெல்சிடே (1989), இந்தியத் துணைக்கண்டத்தின் (1994) மற்றும் இந்தோ-ஆத்திரேலிய தோரிமிடே & யூரிடோமிடே (1999) ஆகும். இவர் அறிவியல் சார்ந்த ஆய்வு பத்திரிகைகளில் 300க்கும் மேற்பட்ட ஆராய்ச்சிக் கட்டுரைகளில் 700க்கும் மேற்பட்ட புதிய உயிரினங்களையும் 50 புதிய சிற்றினங்கள் குறித்தும் விவரித்துள்ளார். நரேந்திரன் கோழிக்கோடு பல்கலைக்கழகத்தில் வாழ்நாள் முழுவதும் பணியாற்றியதன் விளைவாக இந்தியாவில் அதிக எண்ணிக்கையிலான வகைப்பாட்டியல் நிபுணர்களுக்குப் பயிற்சி அளித்துள்ளார்.

இவர் 31 டிசம்பர் 2013 அன்று 69 வயதில் மாரடைப்பால் இறந்தார்.

## முக்கிய வெளியீடுகள்
*  1974. Oriental Brachymeria. Department of Zoology, University of Calicut, Kerala, India.
*  1989. Oriental Chalcididae (Hymenoptera: Chalcidoidea). Zoological Monograph. Department of Zoology, University of Calicut, Kerala, India. 441pp.
*  1994. *Torymidae and Eurytomidae of Indian subcontinent*. University of Calicut, Kerala, India. 500pp.
*  1999. *Indo-Australian Ormyridae (Hymenoptera: Chalcidoidea)*. Privately published. iii + 227 pp.
*  2007. Indian Chalcidoid Parasitoids of the Tetrastichinae (Hymenoptera: Eulophidae). Occasional Paper No. 272, Zoological Survey of India, Kolkata. vi + 390pp.

## மேற்கோள்கள்

 

## குறிப்புகள்

* விலங்கு வகைப்பாட்டிற்கான TCN அறக்கட்டளை
பகுப்பு:2013 இறப்புகள்
பகுப்பு:1944 பிறப்புகள்
பகுப்பு:இந்தியப் பூச்சியியலாளர்கள்
அய்யம்பாளையம் ஊராட்சி

**அய்யம்பாளையம் ஊராட்சி** (*Ayyampalayam Gram Panchayat*), தமிழ்நாட்டின் திருவண்ணாமலை மாவட்டத்தில் உள்ள திருவண்ணாமலை வட்டாரத்தில் அமைந்துள்ளது. இந்த ஊராட்சி, திருவண்ணாமலை சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம்  6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3823 ஆகும். இவர்களில் பெண்கள் 1890 பேரும் ஆண்கள் 1933  பேரும் உள்ளனர். 

## மேற்கோள்கள்

பகுப்பு:திருவண்ணாமலை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
இராமேஷ்வர் நாத் காவ்

**இராமேஷ்வர் நாத் காவ்** அல்லது **ஆர். என். காவ்** (**Rameshwar Nath Kao**) (10 மே 1918 – 20 சனவரி 2002) இந்தியாவின் 1968-இல் நிறுவப்பட்ட வெளிநாட்டு உளவு நிறுவனமான ஆராய்ச்சி மற்றும் பகுப்பாய்வு அமைப்பின் முதல் செயலாளர் ஆவார். இவர் இதன் அமைப்பின் தலைவராக 1968 முதல் 1977 முடிய தலைவராக செயல்பட்டார். இவரது முயற்சியில் சிறப்பு எல்லைப்புறப் படை மற்றும் வானூர்தி பரப்பு ஆராய்ச்சி மையம் மற்றும் இந்தியாவிற்கு எதிரான பயங்கரவாதிகளை எதிர்க்க மற்றும் தடுக்க  1980-இல் தேசிய பாதுகாப்புப் படையை நிறுவுவதற்கு இந்திய அரசுக்கு  ஆலோசனை கூறினார்.முன்னர் இவர் இந்திய உளவுத்துறையில் இருந்தார்.

## மேற்கோள்கள்

## வெளி இணைப்புகள்
* 
* 

* R.N. Kao: Gentleman Spymaster - Autobiography
* Remembering RN Kao—The Institution-Builder – Video

இந்திய உளவு அமைப்பின் தலைவர்கள் 
பகுப்பு:ஜம்மு காஷ்மீர் மக்கள் 
வாரணாசி மாவட்ட நபர்கள்
பகுப்பு:உத்தரப் பிரதேச நபர்கள்
சிறீ விஷ்ணு

**சிறீ விஷ்ணு** (Sree Vishnu) (பிறப்பு உ**ருத்ரராஜு விஷ்ணுவர்தன்** ; 29 பிப்ரவரி 1984) தெலுங்குத் திரைப்படங்களில் பணியாற்றும் ஓர் இந்திய நடிகராவார். சிறு சிறு வேடங்களில் தோன்றிய பிறகு, விஷ்ணு *பிரேமா இஷ்க் காதல்* (2013) என்ற படத்தில் நடித்தார். பின்னர் இவர் *செகண்ட் ஹேண்ட்* (2013), *அப்பட்லோ ஒகடுண்டேவாடு* (2016) போன்ற படங்களில் தோன்றினார். 2018ஆம் ஆண்டில், *உன்னதி ஒகேட்டே ஜிந்தகி* (2017) படத்திற்காக சிறந்த துணை நடிகருக்கான தென்னிந்திய சர்வதேசத் திரைப்பட விருதுக்கு பரிந்துரைக்கப்பட்டார்.

## ஆரம்ப கால வாழ்க்கை
சிறீ விஷ்ணு ஆந்திராவின் கிழக்கு கோதாவரி மாவட்டத்தில் உள்ள அந்தர்வேதிபாலத்தில் பிறந்தார். இவர் விசாகப்பட்டினத்தின் காந்தி மேலாண்மை தொழில்நுட்ப நிறுவனத்தில் இளங்கலை வணிக மேலாண்மை பட்டம் பெற்றார். 2006 ஆம் ஆண்டு வரை ஐதராபாத்தில் இணையத்தள வடிவமைப்பாளராகப் பணியாற்றினார். அதன் பிறகு இவர் திரைப்படத் தொழிலில் ஈடுபட தனது பணியை விட்டுவிட்டு உதவி இயக்குநரானார்.

கல்லூரியில் இருந்தபோது இவர் நாடகக் குழுவில் உறுப்பினராக இருந்தார். இவர் 19 வயதுக்குட்பட்ட ஆந்திரப் பிரதேச துடுப்பாட்ட அணிக்காக விளையாடியுள்ளார். விஷ்ணு சக நடிகர் நர ரோகித்தின் நண்பராவார். மேலும், அவருடன் பல படங்களில் இணைந்து பணியாற்றியுள்ளார்.

## தொழில்
விஷ்ணு பல குறும்படங்களில் நடித்துள்ளார். அவற்றில் ஒன்று, பவன் சாதினேனி இயக்கிய "பெவர்ஸ்", யூடியூப்பில் பிரபலமானது. *பாணம்*, *சோலோ* ஆகிய படங்களிலி ஒரு சிறிய வேடத்தில் நடித்தார். 2013 ஆம் ஆண்டில், *பிரேமா இஷ்க் காதல்* படத்தில் ஒரு முக்கிய பாத்திரத்தில் நடித்தார். 2014 இல், இவர் உள்துறை அமைச்சரின் மகனாக நர ரோகித்தின் "பிரதிநிதி" என்ற படத்தில் நடித்தார். தி டைம்ஸ் ஆஃப் இந்தியா என்ற பத்திரிக்கை இவரது "*செகண்ட் ஹேன்ட்*" (2013) படத்தின் மதிப்பாய்வில், "விஷ்ணு வசனம் பேசுவதில் பிரகாசிக்கிறார்" என்று எழுதியது.

வேறு சில சிறிய வேடங்களைத் தொடர்ந்து, 2016 இல் இவர் *அப்பட்லோ ஒகடுண்டேவாடு* படத்தில் ஒரு முக்கிய பாத்திரத்தில் நடித்தார்.

## மேற்கோள்கள்

## வெளி இணைப்புகள்
*

பகுப்பு:தெலுங்குத் திரைப்பட நடிகர்கள்
பகுப்பு:1984 பிறப்புகள்
பகுப்பு:வாழும் மக்கள்
பாலமுரளி பாலு

**பாலமுரளி பாலு** (*Balamurali Balu*) என்பவர் தமிழ் திரைப்படத்துறையில் பணியாற்றும் ஒரு இசை இயக்குநர் ஆவார்.

## ஆரம்ப கால வாழ்க்கை
பாலு தனது இசை வாழ்க்கைக்கு முன்னர், ஜோர்ஜியா தொழில்நுட்பப் பல்கலைக்கழகத்தில்  வேதிப் பொறியியலில் முனைவர் படிப்பை முடித்து, 2009 இல் இன்டெல் டெக்னாலஜிஸில் செயல்முறை பொறியாளராக பணியாற்றினார். இவர் பெர்க்லீ இசைக் கல்லூரியின் முன்னாள் மாணவர் ஆவார்.

## தொழில்
2017 ஆம் ஆண்டில் விமர்சன ரீதியாக பாராட்டப்பட்ட *[[பீச்சாங்கை]]* திரைப்படத்திற்கு இசையமைக்கும் வாய்ப்பைப் பெற்றார். வித்தியாசமான திரைக்கதையின் நகைச்சுவைக்கு வலு சேர்த்ததற்காக  இசைக்கு நல்ல வரவேற்பும் பாராட்டும் கிடைத்தது. இத்திரைப்படத்திற்காக இந்திய ரெக்கார்டிங் ஆர்ட்டிஸ்ட் அசோசியேஷன் விருதுகள் 2018 இல் பிராந்திய திரைப்பட பிரிவில் சிறந்த இசை தயாரிப்பாளர் விருதைப் பெற்றார்.

2018 இல்,  கௌதம் கார்த்திக் நடித்த *[[ஹரஹர மஹாதேவகி]]* படத்திற்கு இசையமைக்க இயக்குநர் சந்தோஷ் பி. ஜெயக்குமாருடன் பாலு கைகோர்த்தார். குறிப்பாக "ஹர ஹர மஹாதேவகி" என்ற தலைப்பு பாடல் மிகுந்த புகழ்பெற்றதால் இந்த இசை அதிக கவனத்தை ஈர்த்தது. *ஹர ஹர மஹாதேவகி* யின் வெற்றியுடன், பாலு வெற்றிப்படமான *[[இருட்டு அறையில் முரட்டு குத்து]]*, படத்தின் வழியாக ஜெயக்குமார் மற்றும் கௌதம் கார்த்திக் ஆகியோருடனான கூட்டணியில் அவர்களின் இரண்டாவது படத்திலும் தொடர்ந்தார். பின்னர்  தனிமனித வரலாற்றுப் படமான டிராபிக் ராமசாமி வாழ்க்கையை அடிப்படையாகக் கொண்ட *[[டிராஃபிக் ராமசாமி (திரைப்படம்)|ராபிக் ராமசாமி]]*  படத்திற்கு இசையமைத்தார். அதன்பிறகு, தெலுங்கு படமான பலேமகோடியின்  மறுஆக்கமான ஆர்யா தடித்த *[[கஜினிகாந்த்]]* படத்தின் வழியாக மூன்றாவது முறையாக ஜெயக்குமாருடன் பாலு இணைந்தார்.

2019 இல், *இருட்டு அறையில் முரட்டு குத்து* படத்தின் தெலுங்கு மறு ஆக்கமான *சிக்கடி கடிலோ சித்கொடுடுவுக்கு* பாலு இசையமைத்தார், இதன் வழியாக இவர் தெலுங்குத் திரைப்படத் துறையில் அறிமுகமானார்.

## மற்ற வேலைகள்
பாலு தனது ஆல்பங்களான ராப் ஸ்மாஷ் மற்றும் வில்லுப்பாட்டு ஆகியவற்றில் இசை தயாரிப்பாளரான லேடி காஷுடன் இணைந்து பணியாற்றியுள்ளார். சென்னையில் சோனிக் பிரோ ஸ்டுடியோஸ் என்ற இசை பதிவகத்தையும் வைத்திருக்கிறார்.

## இசைத்தொகுப்பு தரவுத்திரட்டு

## குறிப்புகள்
 

பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:வாழும் மக்கள்
பகுப்பு:சென்னை இசைக்கலைஞர்கள்
கே. சங்கரன் நாயர்

**கே. சங்கரன் நாயர்** (*K. Sankaran Nair*) இந்தியவைச் சேர்ந்த குடிமைப் பணி அதிகாரியாவார். 1919 ஆம் ஆண்டு திசம்பர் மாதம் 20 ஆம் தேதியன்று இவர் பிறந்தார். சக ஊழியர்களிடையே கர்னல் மேனன் என்று அழைக்கப்பட்டார். தூதரக அதிகாரியாகவும் ஆராய்ச்சி மற்றும் பகுப்பாய்வுப் பிரிவின் இயக்குநராகவும் இருந்தார். 1986 முதல் 1988 ஆம் ஆண்டு வரை சிங்கப்பூருக்கான இந்திய உயர் ஆணையராகப் பணியாற்றினார். மேலும் இந்திய ஏகாதிபத்திய காவல்துறையின் கடைசிவரை உயிருடன் இருந்த உறுப்பினராகவும் இருந்தார். 1971 வங்கதேச விடுதலைப் போரின் போது, ​​'ரா' அமைப்பின் செயல்பாடுகள் மூலம் வங்கதேசம் உருவாவதில் இவர் ஒரு முக்கியப் பங்கு வகித்ததாகக் கூறப்படுகிறது
## இறப்பு
தனது கடைசி ஆண்டுகளைக் கழித்த பெங்களூரில் உள்ள தனது மகளின் இல்லத்தில், 2015 ஆம் ஆண்டு நவம்பர் 17 ஆம் தேதி, 95 வயதில் காலமானார். இவருக்கு ஒரு மகள் உள்ளார். இவரின் மனைவி மூன்று ஆண்டுகளுக்கு முன்பே காலமானார்.

## மேலும் காண்க
* இராமேஷ்வர் நாத் காவ்

## மேற்கோள்கள்

## மேலும் படிக்க
*  
* 

பகுப்பு:பத்ம பூசண் விருது பெற்றவர்கள்
பகுப்பு:1919 பிறப்புகள்
பகுப்பு:2015 இறப்புகள்
பகுப்பு:மலையாள மக்கள்
பகுப்பு:பாலக்காடு மாவட்ட மக்கள்
பகுப்பு:இந்திய உளவாளிகள்
டி. ஆர். இரமேஷ் (வழக்கறிஞர்)

**டி. ஆர். ரமேஷ்** (**T R Ramesh**) இந்திய வழக்கறிஞரும், சமூகச் செயற்பாட்டாளரும் ஆவார். இவர் 
தமிழ்நாட்டு இந்துக் கோயில்கள் மீதான இந்துக்களின் பண்பாடு, ஆகமம் மற்றும் பரம்பரிய உரிமைகளை காக்கும், கோயில் வழிபாட்டாளர்கள் சங்கத்தின் மாநிலத் தலைவராக உள்ளார். இவரும் சுப்பிரமணியன் சுவாமியும் இணைந்து நடத்திய வழக்கில் சிதம்பரம் நடராசர் கோயிலில் பூஜை செய்யும் பரம்பரை உரிமையை பொது தீட்சிதர்களுக்கு நீதிமன்றத்தில் பெற்றுத் தந்தனர்.

மேலும் இவர் சென்னை குரோம்பேட்டையில் உள்ள இலக்குமி நரசிம்மர் கோயில், பாரிமுனையில் உள்ள கந்தகோட்டம் கந்தசாமி கோயில், கொடுங்கையூர் அய்யப்பன் கோயில் போன்ற 5 கோயில்களை இந்து சமய அறநிலையத் துறை கைப்பற்றுவத்தற்கு எதிர்ப்பு தெரிவித்து நீதிமன்றம் மூலம் தடையானை பெற்றார்.

## இந்து சமய அறநிலையத் துறை மீதான வழக்குகள்
இந்து சமய அறநிலையத்துறையின் அதிகாரிகள் தமிழகத்தில் 45 கோவில்களை சட்டவிரோதமாக ஆக்கிரமித்துள்ளதாக இந்தியக் கூட்டு அறக்கட்டளையின் அமைப்பாளர் டி ஆர் ரமேஷ்  சென்னை உயர்நீதிமன்றத்தில் தாக்கல் செய்த பொது நல வழக்கில், தமிழக அரசின் இந்து சமய அறநிலையத் துறை  அதிகாரிகள் சட்டவிரோதமாக தமிழ்நாட்டில் பல பெரிய கோவில்களை நிர்வகித்து வருவதாக நான் குற்றம் சாட்டினார். மேலும் அறநிலையத் துறையின் சட்டம் மற்றும் விதிகளை மீறி மோசடி மற்றும் வஞ்சகத்தால் மட்டுமே மதுரை மீனாட்சி கோவில், ஸ்ரீரங்கம் ரங்கநாதர் சுவாமி கோவில், திருவண்ணாமலை அருணாசலேஸ்வரர் கோயில், திருவாரூர் தியாகராஜ சுவாமி கோவில், ஸ்ரீவில்லிபுத்தூர் ஆண்டாள் கோயில், திருச்செந்தூர் சுப்பிரமணிய சுவாமி கோவில்களில், இந்து சமய அறநிலையத் துறை செயல் அதிகாரிகள் செயல்படுவதாக  குற்றம் சாட்டியுள்ளார்.

## மேற்கோள்கள்

## வெளி இணைப்புகள்
* T R Ramesh, President Temple Worshipers Society on the new controversial Tamil Nadu G O on Temples –காணொலி
* TR Ramesh Temple Activist
* T R Ramesh, President Temple Worshipers Society on the new controversial Tamil Nadu G O on Temples 
*  T.R.Ramesh vs  The Addl. Secretary To ... on 14 December, 2020

பகுப்பு:வழக்கறிஞர்கள்
பகுப்பு:செயற்பாட்டாளர்கள்
பகுப்பு:சமுக ஆர்வலர்கள்
பகுப்பு:சென்னை மக்கள்
சுரேஷ் கிருஷ்ணா (நடிகர்)

**சுரேஷ் கிருஷ்ணா** ( *Suresh Krishna* ) (பிறப்பு 5 ஏப்ரல் 1973) திரைப்படங்களிலும், தொலைக்காட்சியிலும் நடித்து வரும் நடிகராவார். நாயகனுக்கு எதிரான வேடங்களிலும், குணச்சித்திர பாத்திரங்களுக்கும் பெயர் பெற்றவர். "*மஞ்சு போலொரு பெண்குட்டி*", "*கிறிஸ்டியன் பிரதர்ஸ்*", "*பழசி ராஜா*", "*குட்டி*" "*ஸ்ராங்க்*" ஆகிய படங்களில் இவரது நடிப்பு கவனிக்கப்பட்டது.

## தனிப்பட்ட வாழ்க்கை
சுரேஷ் கிருஷ்ணா 5 ஏப்ரல் 1973 இல், திருச்சூர் மாவட்டத்திலுள்ள குருவாயூர் என்ற கோவில் நகரத்தில் பாலகிருஷ்ண பணிக்கர் - பார்வதி தம்பதியருக்கு ஆறு குழந்தைகளில் இளையவராகப் பிறந்தார். இவரின் தந்தை தமிழ்நாடு அரசின் நீர்ப்பாசனத் துறையில் பணிபுரிந்து வந்தார். குடும்பம் தமிழகத்திற்கு குடிபெயர்ந்தது. சுரேஷ் சென்னையில் படித்தார்.

கொச்சியில் பேராசிரியராக பணிபுரியும் சிறீ இலட்சுமி என்பவரை திருமணம் திருமணம் செய்து கொண்டார். தற்போது இவர் தனது இரு குழந்தைகளுடன் திருப்பூணித்துறையில் வசிக்கிறார்.

## மேற்கோள்கள்

## வெளி இணைப்புகள்

* 
* Suresh Krishna at MSI
* Official website

பகுப்பு:1973 பிறப்புகள்
பகுப்பு:மலையாளத் தொலைக்காட்சி நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:திருச்சூர் மாவட்ட மக்கள்
பகுப்பு:வாழும் மக்கள்
எட் ஹெல்ம்ஸ்

**எட்வர்ட் பார்க்கர் ஹெல்ம்ஸ்** (பிறப்பு ஜனவரி 24, 1974) ஒரு அமெரிக்க நடிகர், நகைச்சுவை நடிகர், பாடகர் மற்றும் இசைக்கலைஞர் ஆவார். காமெடி சென்ட்ரலின் தி டெய்லி ஷோவின் நிருபரான என்.பி.சி சூழ்நிலை நகைச்சுவையான தி ஆபிஸில் (2006–2013) தாள் விற்பனையாளர் ஆண்டி பெர்னார்ட்டாக நடித்தார், மேலும் தி ஹேங்கொவர் முத்தொகுப்பில் ஸ்டூவர்ட் பிரைஸாக நடித்தார்.

## மேற்கோள்கள்

பகுப்பு:ஆங்கிலத் திரைப்பட நடிகர்கள்
பகுப்பு:1974 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் திரைப்பட நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்கக் குரல் நடிகர்கள்
பகுப்பு:அமெரிக்க ஆண் தொலைக்காட்சி நடிகர்கள்
ஆர். சுதர்சன்

**ஆர். சுதர்சன்** (*R. Sudharsan*) என்பவர் ஒரு இந்திய திரைப்பட தொகுப்பாளர் ஆவார். இவர் குறிப்பாக தமிழ்த் திரைப்படங்களில் பணியாற்றியுள்ளார். இவர் ரா. பார்த்திபன் சம்பந்தப்பட்ட படங்களில் பெரும்பாலும் பணியாற்றியுள்ளார். இவர் மணிவண்ணனின் *[[நாகராஜ சோழன் (திரைப்படம்)|நாகராஜ சோழன் எம்ஏ, எம்எல்ஏ]]* (2013) படத்தின் வழியாக அறிமுகமானார்.

## தொழில்
சுதர்சன் கும்பகோணம் சாஸ்த்ரா பல்கலைக்கழகத்தில் கணினி அறிவியல் பட்டப்படிப்பை முடித்தார். பின்னர் சென்னை லயோலா கல்லூரியில்  திரைப்பட தொகுப்பு படிப்பை படித்தார்.

சுதர்சன்  மணிவண்ணனின் *[[நாகராஜ சோழன் (திரைப்படம்)|நாகராஜ சோழன் எம்ஏ, எம்எல்ஏ]]* (2013) திரைப்படத்தின் மூலம் அறிமுகமானார், இயக்குனரின் மரணத்திற்குப் பிறகு, ரா. பார்த்திபன் சுதர்சனின் தொழில் வாழ்க்கைக்கு உதவுவதாக தெரிவித்தார். மேலும் அவரது அடுத்த படங்களான *[[கதை திரைக்கதை வசனம் இயக்கம்]]* ( 2014) மற்றும் *[[கோடிட்ட இடங்களை நிரப்புக]]* (2017) போன்ற படங்களில் வாய்ப்பளித்தார். சுதர்சன் *[[ஜீரோ (2016 திரைப்படம்)|ஜீரோ]]* (2016) படத்திலும் பணிபுரிந்தார். அப்படத்தில் இவரது பணியை  Behindwoods.com  பாராட்டியதுடயது.

## திரைப்படவியல்

### படத்தொகுப்பாளராக

* *[[நாகராஜ சோழன் (திரைப்படம்)|நாகராஜ சோழன் எம்.ஏ, எம்எல்ஏ]]* (2013)
* *[[கதை திரைக்கதை வசனம் இயக்கம்]]* (2014)
* *[[ஜீரோ (2016 திரைப்படம்)|ஜீரோ]]* (2016)
* *[[கோடிட்ட இடங்களை நிரப்புக]]* (2017)
* *[[தாயம் (திரைப்படம்)|தாயம்]]* (2017)
* *[[ஏமாலி]]* (2018)
* *[[ஒத்த செருப்பு அளவு 7]]* (2019)
* *[[மிக மிக அவசரம்]]* (2019)
* *[[இருட்டு]]* (2019)
* *[[தட்றோம் தூக்றோம்]]* (2019)

## குறிப்புகள்

பகுப்பு:தமிழ்நாட்டுத் திரைப்படத் தொகுப்பாளர்கள்
பகுப்பு:1989 பிறப்புகள்
பகுப்பு:தமிழ்த் திரைப்படத் தொகுப்பாளர்கள்
பகுப்பு:வாழும் மக்கள்
பீட்ரிக்ஸ் டிசோசா

**பீட்ரிக்ஸ் டிசோசா**(*Beatrix D'Souza*) (பிறப்பு: மே 5, 1935) ஒரு இந்திய அரசியல்வாதி மற்றும் சமூக சேவகர் ஆவார்.  அவர் சமதா கட்சியின் உறுப்பினராக தமிழ்நாட்டிலிருந்து ஆங்கிலோ-இந்திய சமூகத்தை பிரதிநிதித்துவப்படுத்துகிறார்.

## கல்வி
டிசோசா  தமிழ்நாட்டின் சென்னைப் பல்கலைக்கழகத்தின் ஸ்டெல்லா மாரிஸ் கல்லூரி மற்றும் பிரசிடென்சி கல்லூரியில் பொருளாதாரத்தில் இளங்கலை மற்றும் ஆங்கிலத்தில் முதுகலைப் பட்டங்களை முடித்தார். ஆஸ்திரேலிய இலக்கியத்தில் முனைவர் பட்டம் பெற்ற இவர், மேற்கு ஆஸ்திரேலியா பல்கலைக்கழகம், பெர்த் மற்றும் ஆஸ்திரேலியாவின் மெல்போர்னில் உள்ள மோனாஷ் பல்கலைக்கழகத்தில் ஆராய்ச்சியைத் தொடர்ந்தார்.

## தொழில்
டிசோசா முதன்முதலில் 1991 இல் தமிழ்நாடு சட்டமன்ற உறுப்பினராக நியமிக்கப்பட்டார். 1991 மற்றும் 1996 க்கு இடையில், அவர் பின்வரும் பதவிகளை வகித்தார்;
* உறுப்பினர், மாநில பெண்கள் ஆணையம், தமிழ்நாடு
* தலைவர், மாநில சிறுபான்மையினர் ஆணையம், தமிழ்நாடு 1998 ஆம் ஆண்டில், பீட்ரிக்ஸ் 12 வது மக்களவையில் உறுப்பினராக பரிந்துரைக்கப்பட்டார்.  அந்த நேரத்தில் அவர் தமிழ்நாட்டின் சமதா கட்சியின் துணைத் தலைவராக பணியாற்றி வந்தார்.  1998 முதல் 1999 வரை, அவர் பல்வேறு பதவிகளை வகித்தார்:
* உறுப்பினர், பெண்கள் அதிகாரம் பெறுவதற்கான கூட்டுக் குழு மற்றும் பெண்களுக்கான கல்வி மற்றும் சுகாதாரத் திட்டங்கள் குறித்த அதன் துணைக்குழு
* உறுப்பினர், அறிவியல் மற்றும் தொழில்நுட்பம், சுற்றுச்சூழல் மற்றும் காடுகள் பற்றிய குழு மற்றும் உணவு தொழில்நுட்பத்திற்கான அதன் துணைக்குழு
* உறுப்பினர், ஆலோசனைக் குழு, மனித வள மேம்பாட்டு அமைச்சகம் 1999 ஆம் ஆண்டில், அவர் 13 வது மக்களவைக்கு பரிந்துரைக்கப்பட்டார்.  1999 முதல் 2004 வரை, அவர் பணியாற்றினார்
* உறுப்பினர், அறிவியல் மற்றும் தொழில்நுட்பம், சுற்றுச்சூழல் மற்றும் காடுகள் பற்றிய குழு
* உறுப்பினர், வெளிவிவகாரக் குழு
* உறுப்பினர், பெண்கள் அதிகாரம் பெறுவதற்கான குழு மற்றும் பெண்கள் தொடர்பான சட்டங்களுக்கான அதன் துணைக் குழுவின் கன்வீனர்
* உறுப்பினர், ஆலோசனைக் குழு, மனித வள மேம்பாட்டு அமைச்சகம் தனது தொழில் வாழ்க்கையின் தொடக்கத்திலிருந்து, டிசோசா அகில இந்திய ஆங்கிலோ-இந்தியன் சங்கத்துடன் தொடர்புடையவர். ஆங்கிலோ-இந்திய மகளிர் மன்றத்தின் நிறுவனர்-தலைவராக இருந்தார்.

## மேற்கோள்கள்

பகுப்பு:1935 பிறப்புகள்
பகுப்பு:தமிழக சட்டமன்ற பெண் உறுப்பினர்கள்
சுவேதாலியாங்கு கோவில்

பகுப்பு:மியான்மாரிலுள்ள பௌத்த கோயில்கள்
**சுவேதாலியாங்கு கோவில்** (*Shwethalyaung Temple*)() என்பது மியான்மரில் பெகு மேற்கு பகுதியில் உள்ள புத்தக் கோயிலாகும்.

## சுவேதாலியாங்கு புத்தர் சிலை
சுவேதாலியாங்கு புத்தர் சிலையானது சாய்ந்த நிலையில் உள்ளது. புத்தர் சிலையின் நீளம்  மற்றும் உயரம்  ஆகும். இது 994 ஆம் ஆண்டு மோன் மன்னர் மிகதேபாவின் காலத்தில் கட்டப்பட்டதாக நம்பப்படுகிறது. 1757இல் பெகு கொள்ளையடிக்கப்பட்டபோது இந்த சிலை காணாமல் போனது. பிரித்தானியக் காலனித்துவ ஆட்சியின் போது, 1880ஆம் ஆண்டில், சுவேதாலியாங்கு புத்தர் சிலை புதர் காடு ஒன்றின் மறைவில் மீண்டும் கண்டுபிடிக்கப்பட்டது. மறுசீரமைப்பு 1881இல் தொடங்கியது. புத்தரின் மொசைக் தலையணைகள் (அதன் இடது பக்கத்தில்) 1930இல் சேர்க்கப்பட்டன.

## படங்கள்

படிமம்:Shwethalyaung Buddha, Bago (1907-13).jpg|1900களின் முற்பகுதியில் சுவேதாலியாங்கு புத்தர்
படிமம்:Bago-Shwethalyaung Buddha (Data).JPG|சுவேதாலியாங்கு புத்தரின் பரிமாணங்கள்
படிமம்:Bago-Shwethalyaung Building.JPG|சுவேதாலியாங்கு புத்தர் கோவில்
படிமம்:Bago-Shwethalyaung Buddha (Backside).JPG|சுவேதாலியாங்கு புத்தரின் பின்புறத்தில் சுவேதாலியாங்கு புத்தர் கதையின் படங்கள்
படிமம்:Shwethalyaungbuddhabago.jpg|சுவேதாலியாங்கு புத்தர்
படிமம்:ShweTharlyaungStatue.jpg|சுவேதாலியாங்கு புத்தர் கோவிலுக்குள் சிலை
படிமம்:ShweTharlyaungRecliningBuddhaCloseup.jpg|சுவேதாலியாங்கு புத்தர்
படிமம்:ShweTharlyaungRecliningBuddha.jpg|சுவேதாலியாங்கு புத்தர் முழுத்தோற்றம்
படிமம்:Japanese troops in Burma.jpg|சிலையின் அருகில் யப்பானிய காலாட்படை, 1942
மணிமாறன்

**மணிமாறன்** (*Manimaran*) என்பவர் ஒரு இந்திய திரைப்பட இயக்குநர் ஆவார். இவர் தமிழ்த் திரைப்படத் துறையில் பணியாற்றுகிறார்.

## தொழில்
இவர் சித்தார்த், புதுமுகம் அஷ்ரிதா செட்டி ஆகியோர் முக்கிய கதாபாத்திரங்களில் நடித்த  *[[உதயம் என்.எச்4 (திரைப்படம்)|உதயம் என். எச். 4]]*  (2013) என்ற படத்தின் வழியாக தமிழில் இயக்குநராக அறிமுகமானார். இது அதே ஆண்டில் தெலுங்கில் மொழிமாற்றம் செய்யப்பட்டு வெளியிடப்பட்டது. *உதயம் என்.எச் 4* படத்தை மீகா என்டர்டெயின்மென்ட் & கிராஸ்ரூட் பிலிம் கம்பெனி தயாரித்தது, இதற்கான கதையை இயக்குநர் வெற்றிமாறன்  எழுதினார். மணிமாறன்  வேலூருக்கு அருகிலுள்ள வாலாஜாபேட்டையில் பிறந்து வளர்ந்தார். மணிமாறன் இயக்குநர்  வெற்றிமாறனின் இணை இயக்குநராக பணியாற்றியவர். இவர் வெற்றிமாறனின் *[[பொல்லாதவன் (2007 திரைப்படம்)|பொல்லாதவன்]],* *[[ஆடுகளம் (திரைப்படம்)|ஆடுகளம்]]* போன்ற படங்களில் பணியாற்றியுள்ளார். இவர் மீண்டும் இயக்குநர் வெற்றிமாறன் மற்றும் நடிகர் தனுஷுடன் 2019 ஆம் ஆண்டு *[[அசுரன்]]* படத்தில் இரண்டாவது அலகு இயக்குநராக இணைந்து பணியாற்றினார். 2021 இல், *[[சங்கத்தலைவன்]]* படத்தை இயக்கினார். படத்தில்  சமுத்திரக்கனிக்கு பொதுவுடமை சட்டையை பெருமையுடன் அணிவித்தார். ஆனால் அதன் அரசியலை கொண்டு சேர்ப்பதில்  தவறிவிட்டார்.

## திரைப்படவியல்

## மேற்கோள்கள்

## வெளி இணைப்புகள்

*

பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:1974 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
2021 மகாராட்டிர வெள்ளம்

**2021 மகாராட்டிரா வெள்ளம்** (*2021 Maharashtra floods*) என்பது இந்தியாவின் மகாராட்டிரா மாநிலம் முழுவதும் ஏற்பட்ட தொடர் வெள்ளத்தினைக் குறிப்பதாகும். 28 ஜூலை 2021 நிலவரப்படி வெள்ளம் மற்றும் நிலச்சரிவு காரணமாக சுமார் 251 பேர் இறந்துள்ளனர் மற்றும் 100க்கும் மேற்பட்டோர் காணாமல் போயுள்ளனர். மேற்கு மகாராட்டிராவில் 13 மாவட்டங்கள் இந்த வெள்ளத்தினால் பாதிக்கப்பட்டுள்ளன.

## வரலாறு மற்றும் காலநிலை மாற்றம்
மகாராட்டிராவின் மேற்கு மாவட்டங்கள் பலவற்றில் 22 ஜூலை 2021 முதல் பலத்த மழை பெய்யத் துவங்கியது. 23 ஜூலை 2021 அன்று, என்டிடிவி, செய்தியின் படி மகாராட்டிராவில் கடந்த 40 வருடங்களில் இல்லாத அளவில் அதிக மழைப்பொழிவைக் கண்டதாக அறிவித்தது.

மகாராட்டிரா முழுவதும் பெரிய அளவிலான வெள்ளம் ஏற்பட்டதில் காலநிலை மாற்றத்தின் முக்கியப் பங்கு உள்ளது. சேகரிக்கப்பட்ட தரவுகளின்படி, வெள்ளம் ஏற்பட்ட பகுதிகள் உட்பட இந்தியா முழுவதும் பரவலாகத் தீவிர மழையானது மூன்று மடங்கு அதிகமாகப் பெய்துள்ளது. உள்ளூர் வானிலை அறிக்கையின்படி வங்காள விரிகுடாவில் குறைந்த காற்றழுத்த தாழ்வு நிலை உருவாகியதைச் சுட்டிக்காட்டியது. அரபிக்கடலிலிருந்து வீசும் பருவமழை மேற்கு நோக்கி நிலைகொண்டது. இது மேற்கத்திய அரபிக் கடலிலிருந்து ஈரப்பதத்தை அசாதாரண அளவு கொண்டு வந்து, ஒரு வாரக் காலத்திற்குள் மகாராட்டிர முழுவதும் பலத்த முதல் தீவிர மழையாக பெய்தது. ஏப்ரல் 2021இல், பருவநிலை தாக்க ஆராய்ச்சிக்கான பாட்ஸ்டாம் நிறுவனம் பருவமழை மாற்றம் இந்தியத் துணைக்கண்டத்தின் பருவமழையினைப் பெரிதும் பாதிக்கும் என்று அறிவித்தது.

## பாதிப்பு மற்றும் மீட்பு நடவடிக்கைகள்
[thumb| [கோய்னா அணை|கோய்னா அணையில் இருந்து தண்ணீர் திறந்து விடப்படுகிறது]]
thumb|சதாரா அருகே வெள்ளத்தினால் சேதமடைந்த சாலை
thumb|பாதிக்கப்பட்ட மக்களுக்கு உணவு மற்றும் இதர அத்தியாவசிய பொருட்கள் தன்னார்வ அமைப்புகளால் விநியோகிக்கப்படுகின்றன.
இம்மழையினால் மிகவும் பாதிக்கப்பட்ட பகுதிகளாக ராய்கட், இரத்தினகிரி, சிந்துதுர்க், சாத்தாரா, சாங்குலி மற்றும் கோல்ஹாப்பூர் மாவட்டங்களாகும். இந்த கனமழை காரணமாக, இம்மாவட்டங்களில் 1,020க்கும் மேற்பட்ட கிராமங்கள் பாதிக்கப்பட்டுள்ளன; 375,000 க்கும் அதிகமான மக்கள் வெளியேற்றப்பட்டுள்ளனர். இவர்களில் சுமார் 206,000 பேர் சாங்லி மாவட்டத்தைச் சேர்ந்தவர்கள் மற்றும் சுமார் 150,000 பேர் கோல்ஹாப்பூர் மாவட்டத்தைச் சேர்ந்தவர்கள். கோல்ஹாப்பூர், சாங்லி, சதாரா மற்றும் சிந்துதுர்க் மாவட்டங்களில் 28,700க்கும் மேற்பட்ட கோழிகளும் 300 பிற விலங்குகளும் வெள்ளத்தினால் இறந்துள்ளன. ஆரம்ப மதிப்பீடுகளின்படி  2 லட்சம் ஹெக்டேர் நிலப்பரப்பில் பயிரிடப்பட்ட பயிர்கள் சேதமடைந்துள்ளதன.

பல்வேறு உள்கட்டமைப்பு வசதிகள் பாதிக்கப்பட்டுச் சேதமடைந்தன. சுமார் 800 பாலங்கள் வெள்ளத்தில் மூழ்கியுள்ளன. பல்வேறு கிராமங்களுக்கிடையேயான தொடர்பு துண்டிக்கப்பட்டுள்ளது சுமார் 700 கிராமங்களின் குடிநீர் விநியோகம் பாதிக்கப்பட்டுள்ளது. மழையால் சுமார் 14,700 மின்சார மின்மாற்றிகள் சேதமடைந்தன. இதனால் பெரும்பான்மையான பகுதிகளில் மின் விநியோகம் பாதிக்கப்பட்டுள்ளது.

தேசிய பேரிடர் மேலாண்மை ஆணையத்தின் மீட்புப் படையைச் சேர்ந்த (என்டிஆர்எஃப்) சுமார் 34 குழுக்கள் பல்வேறு பகுதிகளில் மீட்புப் பணிகளில் ஈடுபடுத்தப்பட்டுள்ளன. மத்திய அரசு 27 ஜூலை 2021 அன்று   வெள்ள நிவாரண நிதி உதவியினை அறிவித்தது. பாரதிய ஜனதா கட்சியின் மகாராட்டிர மாநில சட்டமன்ற உறுப்பினர்கள் வெள்ள நிவாரண நிதியாக தமது ஒரு மாத சம்பளத்தை வழங்குவதாக அறிவித்தனர்.

## மேலும் காண்க
* 2021 ஐரோப்பிய வெள்ளம்

## மேற்கோள்கள்

பகுப்பு:மகாராட்டிரம்
பகுப்பு:வெள்ளப்பெருக்கு
பகுப்பு:2021 இல் இந்தியா
ரம்யா சுப்பிரமணியன்

**வி. ஜே. ரம்யா** என்று அழைக்கப்படும் **ரம்யா சுப்ரமணியன்** (*Ramya Subramanian*) என்பவர் ஒரு இந்திய நடிகை மற்றும் தொலைக்காட்சி தொகுப்பாளர் ஆவார். இவர் தமிழ்த் திரைப்படத் துறையில் பணியாற்றுகிறார்.

## தொழில்
thumb|ஒரு விழாவில் ரம்யா.
2004 இல் மிஸ் சென்னை போட்டியில் ரம்யா பங்கேற்றார்  விஜய் தொலைக்காட்சியில் *கலக்கப்போவது யாரு?*, *உங்களில் யார் அடுத்த பிரபுதேவா?*, *நம்ம வீட்டு கல்யாணம்*, *கேடி பாய்ஸ் கில்லாடி கேல்ஸ்*  உள்ளிட்ட தொலைக்காட்சி நிகழ்ச்சிகளை இவர் தொகுத்து வழங்கினார். திருமணத்திற்குப் பிறகு, இவர் தொலைக்காட்சி பணிகளைக் குறைத்துக் பிற வேலையில் கவனம் செலுத்த அதிக விருப்பத்துடன் இருப்பதாக குறிப்பிட்டார்.

2007 ஆம் ஆண்டில், ரம்யா  *[[மொழி (திரைப்படம்)|மொழி]]* படத்தின்  மூலம் திரைப்பட நடிகையாக அறிமுகமானார். 2015 இல் மணிரத்னத்தின் *[[ஓ காதல் கண்மணி]]* படத்தில் துல்கர் சல்மானின் தோழி அனன்யாவாக தோன்றினார். அதே ஆண்டில், இவர் 92.7 பிக் வானொலியில் தொகுப்பாளர் ஆனார். இவர் 2019 ஆகத்து மாதத்திற்கான *வி இதழின்* உடற்பயிற்சி சிறப்பு இதழின் அட்டைப்படத்தில் இடம்பெற்றார்.

## தனிப்பட்ட வாழ்க்கை
ரம்யா சென்னையில் பிறந்தார். பத்மா சேஷாத்ரி பால பவனில் 10 ஆம் வகுப்பு வரையிலான  பள்ளிப்படிப்பை முடித்தார். பின்னர்  ஆதர்ஷ் வித்யாலயாவில் தனது 11 வது மற்றும் 12 வது படிப்பை தொடர்ந்தார். பின்னர் இவர் சென்னை எம். ஓ. பி. வைணவ மகளிர் கல்லூரியில் காட்சித் தொடர்பியலில் இளம் அறிவியல் பட்டம்  பெற்றார்.

இவர் 2014 இல் அபர்ஜித் ஜெயராமனை மணந்தார், இந்த இணையர் 2015 இல் பிரிந்தனர்.

## திரைப்படவியல்

## குறிப்புகள்
 

## வெளி இணைப்புகள்

* 
*

பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
குலிசெட்டா

***குலிசெட்டா*** என்பது *(Culiseta)* கொசுக்களின் பேரினங்களுள் ஒன்றாகும். பெரும்பாலான *குலிசெட்டா* சிற்றினங்கள் குளிர்ச்சியை விரும்புகின்றன. மேலும் குளிர்ச்சியான காலங்களில் வெப்பமான தட்பவெப்பநிலைகளில் காணப்படும். இவை வெப்பம் குறைவான அதிக உயரமான வாழிடங்களில் மட்டுமே காணப்படும். தெற்கு கலிபோர்னியாவில் காணப்படும் சிற்றினங்கள் பெரும்பாலான கொசு இனங்களைக் காட்டிலும் பெரியவை. குறிப்பாக *கு. இனோர்னாடா, கு. பார்டிசெப்சு மற்றும் சி. இன்சிடென்சு.* இந்த சிற்றினங்கள் ஆண்டு முழுவதும் தெற்கு கலிபோர்னியாவில் காணப்படுகின்றன. இவை பறவைகள், கால்நடைகள், கொறித்துண்ணிகள், ஊர்வன மற்றும் மனிதர்கள் உள்ளிட்ட முதுகெலும்பு இனங்களின் இரத்தத்தினை உறிஞ்சுகின்றன. கொசுக்களின் இளம் உயிரிகள் பெரும்பாலும் சதுப்புநிலம், குளங்கள், நீரோடைகள், சாக்கடைகள், மற்றும் பாறையில் காணப்படும் குளங்களில் காணப்படும். ஆனால் ஆப்பிரிக்கச் சிற்றினங்கள் மரப் பொந்துகளில் காணப்படும் ("பைடோடெலிமாட்டா"). பொதுவான கிழக்கு பாலேர்க்டிக் இனங்கள் கிணறுகள் மற்றும் பாறையில் உள்ள குளங்களில் காணப்படுகின்றன. பல ஆஸ்திரேலிய இனங்கள்  வாழ்கின்றன. முதுகெலும்பிகளின் இரத்தத்தினை உறிஞ்சும் பெண் கொசுக்களின் பண்பு குறித்து அதிகம் அறியப்படவில்லை. பெரும்பாலான சிற்றினங்கள் பறவைகள் மற்றும் பாலூட்டிகளை இரத்தத்தினை உறிஞ்சுகின்றன. ஆனால் ஒரு சில சிற்றினங்கள் ஊர்வனவற்றின் இரத்தத்தினை உறிஞ்சுகின்றன. பல இனங்கள் வீட்டு விலங்குகளின் இரத்தத்தினை உறிஞ்சுகின்றன.  எப்போதாவது மனிதர்களைக் கடிக்கின்றன. சில சிற்றினங்கள் மகரந்தச் சேர்க்கையிலும் பங்குகொள்கின்றன.

*குலிசெட்டா* சிற்றினங்கள் தென் அமெரிக்காவைத் தவிர உலகின் பல பாகங்களிலும் காணப்படுகின்றன. அழிந்துபோன இரண்டு சிற்றினங்கள் மொன்டானாவில் இயோசீன் கிசெனெக் உருவாக்கத்திலிருந்து அறியப்படுகின்றன.

## மேற்கோள்கள்


## வெளி இணைப்புகள்

* 
* 
* 
* 
* ''Culiseta melanura'', black-tailed mosquito on the UF / IFAS Featured Creatures website.

பகுப்பு:பூச்சிகள்
லோவ்லினா போர்கோஹைன்

**லோவ்லினா போர்கோஹைன்** (**Lovlina Borgohain** (பிறப்பு: 2 அக்டோபர் 1997) இந்தியாவின் அசாம் மாநிலத்தின் கோலாகாட் நகரத்தைச் சேர்ந்த  பெண் குத்துச்சண்டை வீராங்கனை ஆவார். இவர் 2020-ஆம் ஆண்டில் அருச்சுனா விருது வென்றார். இவர் 2021 டோக்கியோ ஒலிம்பிக் போட்டியில் குத்துச் சண்டைப் போட்டியில் பெண்கள் பிரிவில் ஜெர்மனி வீராங்கனை நாடின் அபெர்ட்ஸ் மற்றும் தைவான் நாட்டின் சென் நயின் சிங்கை வென்று பதக்கப் பட்டியலில் இடம் பெற்றார்.

## 2020 தோக்கியோ ஒலிம்பிக்கில் வெண்கலப் பதக்கம்
2020 தோக்கியோ ஒலிம்பிக் போட்டியில் மகளிர் 69 கிகி பிரிவில் 2021 ஆம் ஆண்டு ஆகத்து 4 அன்று நடைபெற்ற அரை இறுதிப்போட்டியில் துருக்கியின் புசேனாஸ் சுர்மீனெலி என்பவரிடம் தோற்றார். இருப்பினும் இவர் இப்பிரிவில் வெண்கலப் பதக்கத்துடன் நிறைவு செய்தார். விஜேந்தர் சிங் மற்றும் மேரி கோம் ஆகியோருக்குப் பிறகு ஒலிம்பிக் போட்டிகளில் பதக்கம் வென்ற குத்துச்சண்டை வீரரானார்.

## மேற்கோள்கள்

## வெளி இணைப்புகள்

*Lovlina Borgohain Profile *Page:238*

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இந்தியக் குத்துச்சண்டை வீரர்கள்
பகுப்பு:இந்திய ஒலிம்பிக் குத்துச்சண்டை வீரர்கள்
பகுப்பு:ஒலிம்பிக் போட்டியாளர்கள்
பகுப்பு:கோலாகாட் மாவட்டம்

பகுப்பு:அசாமிய நபர்கள்
சந்தியா பௌரி

**சந்தியா பௌரி**(*Sandhya Bauri*) (பிறப்பு: செப்டம்பர் 2, 1951) ஓர் அரசியல்வாதியும், சமூக சேவகரும், இந்தியப் பொதுவுடமைக் கட்சி (மார்க்சிஸ்ட்) வேட்பாளராக இந்திய மாநிலமான மேற்கு வங்காளத்தின் விஷ்ணுபூர் தொகுதியில் இருந்து தேர்ந்தெடுக்கப்பட்ட நாடாளுமன்ற உறுப்பினருமாவார்.

## ஆரம்ப கால வாழ்க்கை
சந்தியா, செப்டம்பர் 2, 1951 அன்று பாங்குரா மாவட்டம் (மேற்கு வங்காளம்) கத்ராவில் பிறந்தார். இவர் பிப்ரவரி 28, 1972 அன்று நிமாய் சரண் பௌரி என்பவரை மணந்தார். இவர்களுக்கு நான்கு மகள்கள் உள்ளனர். இவரது மகள்களில் ஒருவரான சுஷ்மிதா பௌவுரியும் நாடாளுமன்ற உறுப்பினராக இருந்தார்.

## கல்வியும் தொழிலும்
* மேற்கு வங்காளத்தின் பங்குரா கிறிஸ்தவ கல்லூரியில் இளங்கலை பட்டம் பெற்றார். 
* இவர் முதன்முதலில் 1996 இல் பதினோராவது மக்களவைக்குத் தேர்ந்தெடுக்கப்பட்டார். 1996 முதல் 1997 வரை பதவியிலிருந்தார்.
* உணவு, வழங்கல் மற்றும் பொது விநியோகக் குழு உறுப்பினாரக இருந்தார். 
* பெண்கள் வலுவூட்டல் குழு உறுப்பினர்.
* உறுப்பினர், ஆலோசனைக் குழு, நல அமைச்சகம்
* இவர் 1999 இல் மூன்றாவது முறையாக பதின்மூன்றாவது மக்களவைக்குத் தேர்ந்தெடுக்கப்பட்டார். 1999-2004 ஆம் ஆண்டில், பதவியிலிருந்தார்.
* உறுப்பினர், தொழிலாளர் மற்றும் நலன்புரி குழு
* உறுப்பினர், ஆலோசனைக் குழு, துணி அமைச்சகம்

## சிறப்பு ஆர்வங்களும் சமூக நடவடிக்கைகளும்
இவர் பெண்கள் மற்றும் குழந்தைகள் வளர்ச்சி, தாழ்த்தப்பட்ட மற்றும் பலவீனமான பிரிவினரின் மேம்பாட்டுக்காக பணியாற்றியுள்ளார். இவர் குழந்தைகளுக்கான நாடகங்களையும் ஏற்பாடு செய்துள்ளார். ஓய்வு நேரத்தில் வாசிப்பது, எழுதுவது மற்றும் விளையாடுவதை விரும்புகிறார். கேரம் மேசைப் பந்தாட்டம், போன்ற உட்புற விளையாட்டுகளையும் விளையாடுகிறார்.

## மேற்கோள்கள்

பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:1951 பிறப்புகள்
பகுப்பு:வாழும் மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:12வது மக்களவை உறுப்பினர்கள்
பகுப்பு:பொதுவுடமைவாதிகள்
சுஷ்மிதா பௌரி

**சுஷ்மிதா பௌரி** (*Susmita Bauri*) (பிறப்பு ஜனவரி 1975 5) ஓர் இந்திய அரசியல்வாதியாவார். இந்தியப் பொதுவுடமைக் கட்சி (மார்க்சிஸ்ட்) சார்பில் மேற்கு வங்காளத்தின் பிஷ்ணுபூர் மக்களவைத் தொகுதியிலிருந்து பதினான்காவது மக்களவைக்கும், பதினைந்தாவது மக்களவைக்கும் தேர்தெடுக்கப்பட்டார்.

நிமாய் சரண் பௌரி - சந்தியா பௌரி தம்பதியின் மகளான இவர் கொல்கத்தா பல்கலைக்கழகத்தின் ஹஜ்ரா சட்டக் கல்லூரியிலிருந்து சட்டம் பயின்றார். ஒரு வழக்கறிஞராக இவர் ஏழை மக்களுக்கு, குறிப்பாக படிப்பறிவற்ற பெண்களுக்கு இலவச சட்ட உதவிகளை வழங்குகிறார். பௌரி சமூகத்தைச் சேர்ந்த இவரின் தாயார் சந்தியா பௌரி, அதே தொகுதியில் மூன்று முறை மக்களவை உறுப்பினராக இருந்தார்.

பதினான்காவது மக்களவையில் இவர் சமூக நீதி மற்றும் அதிகாரமளித்தல் குழுவிலும், ஆற்றல் நிலைக்குழு உறுப்பினராகவும் இருந்தார். பதினைந்தாவது மக்களவையில் இவர் ரசாயனங்கள் மற்றும் உரங்கள் குழுவிலும், அவையில் உறுப்பினர்கள் இல்லாதிருப்பதற்கான குழு உறுப்பினராகவும் இருந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1975 பிறப்புகள்
கிராஸ் ரூட் பிலிம் கம்பெனி

**கிராஸ் ரூட் பிலிம் கம்பெனி** (*Grass Root Film Company*) என்பது இந்திய திரைப்பட தயாரிப்பு நிறுவனம் ஆகும். இது இயக்குநர் வெற்றிமாறனால் நிறுவப்பட்டது.  இந்நிறுவனம் *மீகா என்டர்டெயின்மென்ட்* உடன் இணைந்து உதயம் என். எச். 4 படத்தின் வழியாக திரைப்பட தயாரிப்பில் நுழைந்தது. பின்னர் நிறுவனமானது *உண்டர்பார் பிலிம்சுடன்* இணைந்து 2013 இல் தயாரிக்கப்பட்ட பல திரைப்படத் திட்டங்களில் பணியாற்றியது. அதன் பின்னர் பல தமிழ்த் திரைப்படங்களைத் தயாரித்தது.

## திரைப்படவியல்

## குறிப்புகள்

## வெளி இணைப்புகள்

*

பகுப்பு:சென்னையில் உள்ள திரைப்படத் தயாரிப்பு நிறுவனங்கள்
தேசிய மருந்தியல் கல்வி மற்றும் ஆராய்ச்சி நிறுவனம்

**தேசிய மருந்தியல் கல்வி மற்றும் ஆராய்ச்சி நிறுவனம்** (*National Institute of Pharmaceutical Education and Research, Raebareli*) இந்தியாவின் உத்தரப்பிரதேச மாநிலத்திலுள்ள ரேபரேலி நகரத்தில் 2008 ஆம் ஆண்டு நிறுவப்பட்டது.  இது லக்னோவில் உள்ள போக்குவரத்து வளாகத்திலிருந்து இயங்கும் இந்திய பொது மருந்தியல் ஆராய்ச்சி பல்கலைக்கழகமாகும். இந்தியாவின் இரசாயனம் மற்றும் உர அமைச்சகத்தின் கீழ் உள்ள ஏழு தேசிய மருந்து கல்வி மற்றும் ஆராய்ச்சி நிறுவனங்களின் ஒரு பகுதியாக இந்நிறுவனம் இயங்குகிறது. மருந்து அறிவியலில் முதுநிலை மற்றும் முனைவர் பட்டங்களையும் நிறுவனம் வழங்குகிறது. தேசிய முக்கியத்துவம் வாய்ந்த ஒரு நிறுவனமாகவும் வளர்ந்து வரும் இந்திய மருந்துத் தொழிலுக்கு மனித வள மேம்பாட்டில் முக்கிய பங்கும் வகிக்கிறது. மருந்து உற்பத்தியில் பரந்த அளவிலான திறன்களுடன் இந்தியாவின் அறிவியல் அடிப்படையிலான தொழில்களில் முன்னணியில் தேசிய மருந்தியல் கல்வி மற்றும் ஆராய்ச்சி நிறுவனம் உள்ளது.  

இந்த நிறுவனத்தில் 2 ஆண்டு முதுநிலை  பட்டப்படிப்புகள் மூன்று பிரிவுகளில் வழங்கப்படுகின்றன. லக்னோவிலுள்ள மத்திய மருந்து ஆராய்ச்சி நிறுவனம் இந்நிறுவனத்திற்கான வழிகாட்டி நிறுவனமாக செயல்படுகிறது. மருந்து அறிவியலில் முனைவர் பட்டப்படிப்பு, மருந்து விநியோகம், மருந்தியல் மற்றும் உயிரி-மருந்தியல் ஆகியவற்றில் நிறுவனத்திற்குத் தேவையான வழிகாட்டுதல்களை வழங்குகிறது. இரண்டாம்  ஆண்டு முதுநிலை மாணவர்கள் மற்றும் ஆராய்ச்சி அறிஞர்களுக்கு மத்திய மருந்து ஆராய்ச்சி நிறுவனம் பயிற்சி அளிக்கிறது.
## வளாகம்
தேசிய மருந்தியல் கல்வி மற்றும் ஆராய்ச்சி நிறுவனம் லக்னோவின் ஈரா லால் யாதவ் தொழினுட்ப மற்றும் மேலாண்மை நிறுவன வளாகத்தில் அமைந்துள்ள ஒரு போக்குவரத்து வளாகத்தில் இயங்குகிறது. 

## ஒத்துழைப்புகள்
* இந்திய தொழில்நுட்ப நிறுவனம் கான்பூர்
* சஞ்சய் காந்தி முதுகலை மருத்துவ அறிவியல் நிறுவனம்
* தில்லி மருந்து அறிவியல் மற்றும் ஆராய்ச்சி பல்கலைக்கழகம்
* இந்திய தொழில்நுட்ப நிறுவனம் ரூர்கி
* இந்திய மருந்து மற்றும் மருந்து பொருட்கள் நிறுவனம்,  அரித்வார்
* நறுமணம் மற்றும் வாசனை மேம்பாட்டு நிறுவனம், கன்னோசி
* ஈரா பல்கலைக்கழகம்
* பாபாசாகேப் பீம்ராவ் அம்பேத்கர் பல்கலைக்கழகம்

## இதனையும் காண்க
* தேசிய மருந்தியல் கல்வி மற்றும் ஆராய்ச்சி நிறுவனம், ஹாஜிப்பூர்
* தேசிய மருந்தியல் கல்வி மற்றும் ஆராய்ச்சிக் கழகம், மொகாலி

## மேற்கோள்கள்
 

## புற இணைப்புகள்
முகப்பு பக்கம்

பகுப்பு:உத்தரப் பிரதேசத்தில் கல்வி
பகுப்பு:லக்னோவில் கல்வி
பகுப்பு:ரேபரேலி மாவட்டம்
பகுப்பு:மருந்தியல்
ஏக்னையா ஆறு

**ஏக்னையா** (*Eknaiya*) என்பது இந்தியாவின் உத்தரப்பிரதேச மாநிலத்திலுள்ள காசீப்பூர் மாவட்டத்தில் பாய்கின்ற ஒரு  சிறிய ஆறாகும். கர்மனாசா ஆற்றின் இயற்கையான துணை நதியாகவும் ஏக்னையா ஆறு கருதப்படுகிறது. கங்கை நதியை கர்மனாசா நதியுடன் இணைப்பதில் ஏக்னையா ஆறு முக்கியப்பங்கு வகிக்கிறது.  சமானியா நகரத்தில் தொடங்கும் ஏக்னையா ஆறு கம்சார் பகுதியிலுள்ள தேவைதா கிராமத்தில் முடிவடைகிறது. முற்காலத்தில் பல பெரிய ஆறுகளைக் கொண்ட ஒரு பெரிய நதியாக இருந்த ஏக்னையா காலப்போக்கில் மெல்ல மெல்ல வறண்டு போகத் தொடங்கியது. தற்காலத்தில் பெரும்பாலும் இதை ஓர் இயற்கையான கால்வாய் என குறிப்பிடுகின்றனர்.  
## மேற்கோள்கள்

பகுப்பு:உத்தரப் பிரதேச ஆறுகள்
கோத்ரா ஆறு

**கோத்ரா** (*Kodra*) என்பது இந்தியாவின் பீகார் மாநிலத்திலுள்ள கைமூர், உரோத்தாசு ஆகிய மாவட்டங்களில் பாய்கின்ற ஒரு  சிறிய ஆறாகும். கைமூர் மலைகளில் உற்பத்தியாகும் கோத்ரா நதியின் ஆற்று முகத்துவாரம் துர்காவதி ஆற்றில் கலக்கிறது. துர்காவதி ஆற்றின் கிளையாறுகளில் ஒன்றாகவும் கோத்ரா நதி கருதப்படுகிறது. 

## மேற்கோள்கள்

பகுப்பு:பீகார் ஆறுகள்